《复次老杜长至韵》
明代·江源

鬓髯添白老将催，客邸仍看小至来。君子道长时复泰，黄钟气至管飞灰。

树头雪压还留橘，江上春先已报梅。邬子泊舟沽市酒，不妨微醉两三杯。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。